પુસ્તકોના તાત્કાલિક નિકાલને માટે ગ્રાહકો શોધવા અનિવાર્ય હતા, પરંતુ બગલમાં પુસ્તકો લઈને જેવો હું ઘરની બહાર પગ મૂકતો કે વાયુવેગે એ સમાચાર પૂરા શહેરમાં ફરી વળતા. જાણીતા લોકો મારાથી વિરુદ્ધ દિશામાં નાસભાગ કરવા લાગતા. ઘડીભરમાં તો તાળાબંધી થઈ જતી. આવી અફરાતફરી સરજવા બદલ પોલીસે મને પુસ્તકવેચાણના મોહને તજી દેવા એક-બે વાર દૂરથી કાળકોટડીના સળિયા દેખાડી લાલઘૂમ આંખો કરેલી.